stanford-oval/wikipedia huggingface dataset:
William Tierney Clark

William Tierney Clark
William Tierney Clark (23. elokuuta 1783 Bristol, Englanti – 22. syyskuuta 1852 Lontoo, Englanti) oli englantilainen insinööri, joka suunnitteli erityisesti siltoja. Hän oli ensimmäisiä riippusiltojen suunnittelijoita.
Clark aloitti paikallisen myllynrakentajan harjoittelijana, eteni sen jälkeen konsultoivaksi insinööriksi ja muutti Lontooseen. Hän työskenteli vuodesta 1811 West Middlesex Waterworks Companyn palveluksessa.
Clark suunnitteli ensimmäisen Lontoon Thamesin ylittävän sillan, Hammersmithin sillan, joka avattiin käyttöön 1827. Muita hänen suunnittelemiaan siltoja ovat riippusilta Marlowin silta Thamesin yli sekä Norfolkin silta yhdessä Samuel Brownin kanssa. Norfolkin silta ylittää Adurjoen Shoreham-by-Seassa West Sussexissa, ja se avattiin 1834, mutta 1923 sen tilalle rakennettiin uusi silta.
Széchenyin ketjusilta, Budapest
Kansainvälisesti tunnetuin suunnittelutyö on Széchenyin ketjusilta, joka ylittää Tonavan Budapestissa Unkarissa. Marlow'n silta on lähes samanlainen mutta pienempi prototyyppi. Tierney Clark suunnitteli sen 1839, ja rakentamista valvoi Budapestissa skotlantilainen Adam Clark (ei sukua). Silta avattiin 1849.
Tierney Clarkin nimiin on pantu myös Highamin ja Frindsburyn välinen tunneli lähellä Rochesteria Pohjois-Kentissä, ja se oli tarkoitettu Thamesin ja Medwayn välisen kanavan käyttöön. Kanavasta ei kuitenkaan tullut menestystä, mutta se otettiin käyttöön Gravesendin ja Rochesterin väliselle rautatielle.
Tierney Clark asui ja kuoli Hammersmithissa Länsi-Lontoossa. Hänen muistomerkissään paikallisessa seurakunnan kirkossa St Paul’sissa on kuva läheisestä sillasta. Budassa on hänelle nimetty katu, ja Unkarin konsultti-insinöörit ja arkkitehdit myöntävät vuosittain hänen kunniakseen perustetun palkinnon Tierney Clarkin insinööripalkinnon.
Ensimmäinen Hammersmithin silta, kuva vuodelta 1827.
Marlow'n silta
Aiheesta muualla

Structurae.de
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:William Tierney Clark
Käännös suomeksi
Ykstoist ykstoist

| Ykstoist ykstoist Jätkäjätkät |
| --- | --- | --- |

Studioalbumin tiedot
 Julkaistu: 19. toukokuuta 2010 (CD) 26. toukokuuta 2010 (2LP)
 Formaatti: CD, 2LP
 Tuottaja(t): Jätkäjätkät
 Tyylilaji: rap, reggae, folk
 Kesto: 57.32
 Levy-yhtiö: Roihis Musica
Listasijoitukset
  Suomen virallinen lista: 6.
Jätkäjätkien muut julkaisut
|   | Ykstoist ykstoist 2010 | Jatkojatkot 2011 |
Ykstoist ykstoist on suomalaisen rap/reggae-yhtye Jätkäjätkien debyyttialbumi, joka julkaistiin 19. toukokuuta 2010. Kappale ”Joku saa tietää” on saanut jonkin verran radiosoittoa YleX:llä. Levystä julkaistiin vinyyliversio 26. toukokuuta 2010. Ykstoist ykstoist nousi parhaimmillaan kuudennelle sijalle Suomen virallisella albumilistalla.
Kappaleet

Kottii – 4.37
Sylissä taivaan alla – 3.50
Joku saa tietää – 4.06
Mammona – 4.49
Pahan miehen polkka – 3.42
Hutunkeitto – 3.19
Pikkulintu – 4.06
Flygareita – 3.58
Kommareita – 4.14  (mukana Rauhatäti)
Ihmepyörä – 6.55
Handen Havaiji – 13.56
Vääksy (Bonuskappale)
Arvostelut

Desibeli.net:
Keskisuomalainen: positiivinen
Rumba:
Soundi:
Voices of the Dawn

| Voices of the Dawn Grendel |
| --- | --- | --- |

EP-levyn tiedot
 Äänitetty : Sonic Pump, Helsinki
 Julkaistu: 16. joulukuuta 2012
 Tuottaja(t): Grendel
 Tyylilaji: melodinen death metal
 Kesto: 22.12
 Levy-yhtiö: omakustanne
Grendelin muut julkaisut
| Corrupt to the Core 2011 | Voices of the Dawn 2012 |   |
Voices of the Dawn on suomalaisen metalliyhtye Grendelin EP-levy, joka julkaistiin omakustanteena vuonna 2012.
Kappaleet

The Path of Dawn – 3.43
Left Behind – 5.07
Voices of the Dead – 4.50
The Spark – 4.53
Sunburns and Blinded Eyes – 3.39
Kokoonpano

Mikko Virtanen – laulu, kansitaide
Mika Kivi – kitara
Jussi Kraft – kitara, äänittäjä, miksaaja
Jarkko Piipari – rummut
Juha Terrilä – kosketinsoitin
Kokoonpano > Vieraileva muusikko

Tommi Hartikainen – basso
Arvostelut

Inferno:
Aiheesta muualla

Voices of the Dawn Discogsissa. (englanniksi)
Albumi Voices of the Dawn Encyclopaedia Metallum -sivustolla (englanniksi)
Ykspää

Ykspään kartano 1930-luvulla.
Ykspää oli kylä ja rautatiepysäkki entisessä Viipurin maalaiskunnassa Suomen Neuvostoliitolle luovuttamalla alueella. Nykyisin kylä luetaan osaksi Tienhaaran taajamaa. Ykspää sijaitsi Viipurin maalaiskunnan länsiosassa ja se käsitti alueen Viipurin kaupungin ja Vahvialan kunnan välistä. Sen naapurikyliä olivat Rääsiälä, Kaukola ja Rapattila Viipurin maalaiskunnan alueella sekä Hovinmaa Vahvialan puolella.
Asutus ja elinkeinot

Ykspään halki kulkivat valtatie 13 ja Riihimäki–Pietari-rata, jonka varrella oli Ykspään pysäkki. Kylän etelärajalla virtasi Rakkolanjoki. Vuonna 1937 kylässä oli 174 asukasta. Kylässä toimi M. Niemisen omistama kauppa.  Ykspään pääosa kuului Merijoen koulupiiriin, jonka koulu sijaitsi Suur-Merijoella. Muu osa Ykspäästä kuului Kaukolan koulupiiriin, jonka koulu sijaitsi Kaukolan kylässä.
Vuonna 1937 Ykspään kylässä oli 379 ha metsää, 301 ha peltoa ja 3 ha niittyä. Ykspäässä oli myös teollisuutta. Suurin teollisuuslaitos oli vuonna 1938 perustettu Ykspään Lastu Oy:n lastuvillatehdas. Aikaisemmin kylässä oli toiminut Ykspään Kartano Oy:n puuhiomo.
Vuoden 1930 väestönlaskennassa Ykspäässä oli 2 148 asukasta, joista 2 095 oli suomenkielisiä, 14 ruotsinkielisiä ja 39 muunkielisiä.
Historia

Osa Ykspäästä liitettiin Viipurin esikaupunkien mukana maalaiskunnasta Viipurin kaupunkiin vuonna 1933. Vielä samana vuonna Viipurin kaupunki teki valtioneuvostolle aloitteen lisäalueiden liittämisestä maalaiskunnasta kaupunkiin. Näihin alueisiin kuului myös pääosa Ykspään kylästä. Maalaiskunta vastusti esitystä ja teki oman aloitteen, jossa se esitti kaupunkiin liitetyt osat Ykspäästä, Naulasaaresta ja Haankylästä liitettäisiin takaisin maalaiskunnan yhteyteen. Vuonna 1938 valtioneuvosto teki päätöksen aluemuutoksista kaupungin ja maalaiskunnan välillä, jolloin mm. Ykspään kaupunkiin liitetyt 27 tilaa siirrettiin takaisin maalaiskuntaan kuuluviksi.
Talvisodassa taistelut eivät ulottuneet Viipurin maalaiskunnan länsiosaan asti, mutta Moskovan rauhansopimuksen perusteella myös Ykspää oli luovutettava Neuvostoliitolle. Kylän väestö oli evakuoitu jo sodan aikana Keski-Suomeen. Jatkosodassa luovutetut alueet valloitettiin takaisin vuonna 1941 ja kyläläiset pääsivät palaamaan koteihinsa. Uusi evakuointi oli kuitenkin edessä kesällä 1944.
William Tolbert

William Tolbert vuonna 1978
William Richard Tolbert Jr. (13. toukokuuta 1913 – 12. huhtikuuta 1980) oli Liberian presidentti 1971–1980.
Tolbert syntyi Bensonvillessä, Montserradon piirikunnassa Liberiassa William ja Charlotte Tolbertin poikana. Tolbertin isoisä oli afroamerikkalainen entinen orja Etelä-Carolinasta joka oli muuttanut Liberiaan vuonna 1878.. Tolbertin suku oli yksi suurimpia afroamerikkalaisia sukuja Liberiassa. Tolbert nai Victoria Davidin, joka oli korkeimman oikeuden tuomarin tytär ja he saivat pojan ja kuusi tytärtä, sekä adoptoivat yhden pojan.[lähde? ]
Tolbert meni valtiovarainministeriön palvelukseen konekirjoittajaksi 1934 ja yleni myöhemmin arvossa ja valittiin edustajainhuoneeseen Montserradosta 1943 True Whig Partyn edustajana. Toukokuussa 1951 hänestä tuli presidentti William Tubmanin varapresidentti.
Tolbert omisti myös kumiplantaasin ja toimi Mesurado Groupissa, kalastus- ja pakastusliiketoiminnassa. Hän oli baptistien maailmanliiton puheenjohtaja 1965–1970 ja Afrikan lähetyssaarnaajien evankelisen unionin pääneuvonantajana vuodesta 1973.[lähde? ] Lisäksi Tolbert oli vapaamuurari.
Tolbert nimitettiin virallisesti Liberian presidentiksi 3. tammikuuta 1972, kuusi kuukautta presidentti Tubmanin kuoleman jälkeen. Hän vannoi lopettavansa korruption ja rakentavansa vakaan talouden.[lähde? ]
Tolbert aloitti jotain liberaaleja uudistuksia, vapautti poliittiset vangit, salli suuremman sananvapauden, kitki korruptiota, alensi äänestysiän 18 vuoteen ja uudisti turvallisuuselimiä.
Tolbert otti etäisyyttä ja korosti ulkopoliittista itsenäisyyttä suhteessa Yhdysvaltoihin ja solmi suhteet itäblokin maiden kuten Neuvostoliiton,  Tšekkoslovakian, Kuuban, Libyan ja Kiinan kanssa. Tolbert katkaisi suhteet myös Israelin kanssa Jom kippur -sodan aikana 1973. Hän neuvotteli myös Guinean kanssa, mikä johti Länsi-Afrikan talousyhteisön muodostamiseen. Vuonna 1979 Liberia järjesti Afrikan yhtenäisyysjärjestön kokouksen, jossa Tolbert valittiin sen puheenjohtajaksi.
Tolbertia arvosteltiin maan liberianafroamerikkalaisen eliitin ja alkuperäisasukkaiden suuresta eriarvoisuudesta, vaikka hänet valittiinkin uudelleen 1975.[lähde? ]
Jännitteet nousivat huhtikuussa 1979, kun sadat PAL-puolueen mielenosoittajat kulkivat Monrovian läpi osoittaen mieltään uusia riisin tukiaisia vastaan (Tolbertin suku kuului maan suurimpiin riisin viljelijöihin). Mielenosoitus muuttui ryöstelyksi ja Tolbert määräsi turvallisuusjoukot ampumaan kovilla ja pidättämään sen johtajat. Tammikuussa 1980 maassa rekisteröitiin oppositiopuolue PPP, joka julisti yleislakon ja vaati Tolbertin eroa.
12. huhtikuuta 1980 sotilaat kaappasivat vallan ylikersantti Samuel K. Doen johdolla ja Tolbert surmattiin muun hallitsevan  liberianafroamerikkalaisen  eliitin ohella.[lähde? ]
Aiheesta muualla

Kuvia tai muita tiedostoja aiheesta William Tolbert Wikimedia Commonsissa
| 0 | 1 | 2 |
| --- | --- | --- |
| Edeltäjä: William Tubman | Liberian presidentti 1971–1980 | Seuraaja: Samuel Doe |
World Open Karate Championship (IKO Matsushima)

| World Open Karate Championship |
| --- | --- |
Laji:  Kyokushin
Perustettu:  2000
Hallitseva mestari:   Ali Oraee
World Open Karate Championships on joka neljäntenä vuotena Tokiossa käytävä IKO Matsushima -liiton järjestämä Kyokushin maailmanmestaruuskilpailut. Sitä on järjestetty vuodesta 2000 lähtien ja se käydään avoimessa painoluokassa. Perustaja Mas Oyaman kuoltua 1994 Kyokushinin IKO-järjestö hajosi useiksi muiksi järjestöiksi. Sen myötä kuudennesta turnauksesta lähtien järjestöt ovat pitäneet omalla nimellä World Open turnauksia. Kuudennet kilpailut jouduttiin siirtämään koronaviruspandemian vuoksi.
Tulokset

| 0 | 1 | 2 | 3 |
| --- | --- | --- | --- |
| Vuosi | Kultaa | Hopeaa | Pronssia |
| 2000 |  Thorsten Domke |  Bela Haszman |  Raoul Strikker |
| 2004 |  Hadi Azizkhani |  Hassan Nazemi |  Arash Sharifi |
| 2008 |  Anzor Ših’abah’ov |  Issa Parvari |  Sajad Heidari |
| 2012 |  Artur Tilov |  Farzad Heidarinaghdali |  Aleksandr Karšihejev |
| 2016 |  Ali Oraee |  Sajjad Mohajeri |  Denis Morozevitš |
202?:
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Iran | 2 | 4 | 2 | 8 |
| 2 |  Venäjä | 2 | 0 | 2 | 4 |
| 3 |  Sveitsi | 1 | 0 | 0 | 1 |
| 4 |  Unkari | 0 | 1 | 0 | 1 |
| 5 |  Belgia | 0 | 0 | 1 | 1 |
XX EP

| XX EP Solonen & Kosola |
| --- | --- | --- |

EP-levyn tiedot
 Julkaistu: 5. elokuuta 2011
 Tuottaja(t): X23, Obnoxious & Clymax
 Tyylilaji: rap
 Levy-yhtiö: Monsp Records
Solosen muut julkaisut
| Harmaanaaman kirous 2009 | XX EP 2011 | Kolmetoista kertaa kovempi ku kukaan 2013 |
Kosolan muut julkaisut
| Noutonauha 2010 | XX EP 2011 | Kolmetoista kertaa kovempi ku kukaan 2013 |
XX EP on suomalaisten rap-artistien Solosen ja Kosolan 5. elokuuta 2011 julkaistu EP.
Kappaleet

Suomen paras (mukana Kaku)
Tää on se biisi mis on Alamaa
Vitun ämmät (mukana Olavi Nälkä)
Solonen – Harmaanaaman kirous (Hoikkapåika rmx)
Kosola – Biisin nimi oli (Optimus Prime mashup)
Vapaat tyylit
Vitun ämmät (X23 rmx)
Live @ Suistoklubi, Hämeenlinna 2011
Yefim Bronfman

Yefim Bronfman
Yefim Bronfman (hepr. ‏‏יפים ברונפמן‎; s. 10. huhtikuuta 1958) on klassinen pianisti. Hän syntyi Taškentissa, Uzbekistanissa, mutta muutti 15-vuotiaana Israeliin ja on nykyisin Yhdysvaltain kansalainen.
Bronfman teki kansainvälisen debyyttinsä vuonna 1975 Zubin Mehtan johtaman Montrealin sinfoniaorkesterin kanssa. Hän esiintyi Carnegie Hallissa ensimmäistä kertaa vuonna 1989 ja antoi vuonna 1991 Isaac Sternin kanssa sarjan resitaaleja. Hän on voittanut Grammy-palkinnon Béla Bartókin pianokonserttojen levytyksillään.
Bronfman levytti Bartókit Esa-Pekka Salosen ja Los Angelesin filharmonikkojen kanssa; hän on muutoin tehnyt yhteistyötä muiden muassa Mstislav Rostropovitšin kanssa. Hänen tulkitsemiensa säveltäjien joukkoon lukeutuvat Sergei Rahmaninov, Dmitri Šostakovitš ja Ludwig van Beethoven.
XZ Utils

| XZ-Utils> Kehityshistoria |
| --- | --- |
Vakaa versio:  5.6.3 (1. lokakuuta 2024)
Tiedot
Lisenssi:  GNU Lesser General Public License, versio 2.1 tai myöhempi
Aiheesta muualla
Verkkosivusto
Versiohallinta
XZ Utils (aiemmin LZMA Utils) on paketti avoimen lähdekoodin pakkausohjelmia. Pakettiin kuuluvat ohjelmat ovat lzma ja sen seuraaja xz.
Ohjelmat ovat lähinnä Unix- ja Linux-käyttöjärjestelmiin suunnattuja komentoriviohjelmia, jotka toimivat kuten Unixin compress tai gzip tai bzip2.
Ohjelmat pakkaavat vain yhden tiedoston tai vuon, joten sille voi putkittaa esim. tar-arkistointiohjelman tulostuksen, joka pakataan ja tallennetaan tiedostoon.
XZ Utils perustuu Igor Pavlovin kehittämälle LZMA Utilsille, jota käytettiin aluksi 7-Zipin 7z-pakkauksessa.
LZMA Utils alkoi Unix-versiona Pavlovin LZMA-SDK:sta Tukaani-projektin yhteydessä. xz:n algoritmina on nykyisin LZMA2, jota tallennetaan xz-kuoreen. Pakkaukselle luvataan jopa 30% parempi pakkaussuhde kuin gzipille ja 15% parempi kuin bzip2:lle. Pavlovin mukaan LZMA on hänen kehittämänsä yhdistelmä LZ77-algoritmia, Markovin ketjuja ja aritmeettista koodausta.
Eräässä kokeessa linux-lähdekoodipaketti pakkautui suurimmilla asetuksilla gzip:llä 21% tilaan, bzip2:lla 16,6% tilaan ja xz:llä 13,9% tilaan. xz:llä pakkaus vie jopa 9 kertaa enemmän aikaa kuin gzipillä.
Lisäksi xz:n muistinkäyttö vaihtelee muutamasta sadasta kilotavusta jopa gigatavuihin.
Takaovi

Maaliskuussa uutisoitiin xz-paketista löytyneestä takaovesta, joka muuttaa SSH-palvelimen autentikaatiota. Takaovi on löytynyt versioista 5.6.0 ja 5.6.1, jonka vuoksi monet jakelut ovat palanneet näitä edeltävään versioon. Ongelmallinen versio ei ollut vielä kaikissa jakeluissa käytössä. Takaoven löytymisestä kerrottiin OpenWallin sähköpostilistalla.
Takaoven lisäsi Jia Tan (JiaT75), joka vaikutti myös toiseen pakettiin, ja pääsi myöhemmin sabotoimaan projektia. Jia Tan tarjoutui projektiin kun sen ylläpito oli vaikeuksissa vuonna 2022 ja samalla ylläpitoon kohdistettiin painostusta nopeampiin päivityksiin. Takaovi käytti glibc:n ominaisuutta (IFUNC) korvaamaan RSA_public_decrypt-funktion ohjaamalla sen haitalliseen versioon. Tämä antoi hyökkääjälle mahdollisuuden suorittaa antamansa ohjelmakoodin etänä. Jia Tan teki myös muutoksen, jolla landlock-hiekkalaatikon tuki kytkeytyi pois käännösvaiheessa aiheuttamalla virheen CMake-ohjelman tekemässä tarkistuksessa. Saastutettu kirjasto hyökkäsi SSH-ohjelmistoon, ja avasi tähän takaoven, jonka kautta hyökkääjälle tuli mahdollisuus lähettää suoritettava ohjelma SSH-sertifikaatin mukana.
Yūki Yoza

| Yūki Yoza> Henkilötiedot |
| --- | --- |
Syntynyt: 20. joulukuuta 1997 (ikä 26) Ibarakin prefektuuri
Kansalaisuus:   Japani
Potkunyrkkeilijä
Aktiivisena:  2019–
Pituus:  170 cm
Paino:  64 kg
Seura(t):  Hashimoto Dojo
Tilastot
Ottelut:  14
Voitot:  12
– tyrmäyksellä:  6
Tappiot:  2
Aiheesta muualla
yoza-yuki.com
| Yūki Yoza> Henkilötiedot |
| --- | --- |
Kansalaisuus:   Japani
Kyokushin-ottelija
Aktiivisena:  2012–2018
Pituus:  170 cm
Paino:  70 kg
Painoluokka:  kevytsarja
Kätisyys:  oikea
Vyöarvo:  1. dan
Aiheesta muualla
yoza-yuki.com
| Mitalit> Maa:   Japani.Miesten kyokushin karate.MM-kilpailut  | Mitalit> Maa:   Japani.Miesten kyokushin karate.MM-kilpailut  | Mitalit> Maa:   Japani.Miesten kyokushin karate.MM-kilpailut  | Maa:   Japani> Miesten kyokushin karate. |
| --- | --- | --- | --- |
|  Kultaa | Tokio 2017 | -70 kg |  |
| Japanin mestaruuskilpailut  | Japanin mestaruuskilpailut  | Japanin mestaruuskilpailut  |  |
|  Kultaa | Osaka 2016 | -65 kg |  |
|  Hopeaa | Osaka 2018 | -75 kg |  |
|  Pronssia | Osaka 2015 | -65 kg |  |
Yūki Yoza (jap. 与座 優貴, Yoza Yūki, s. 20. joulukuuta 1997 Ibarakin prefektuuri) on japanilainen potkunyrkkeilijä ja entinen karateka. Hän on Kyokushinin kevytsarjan maailmanmestari.
Kilpaura

Yoza voitti 2015 Japanin mestaruuskisoissa heti pronssia kilpailtuaan ensimmäistä kertaa aikuisten sarjassa. Seuraavana vuonna Yoza saavutti Japanin mestaruuden voitettuaan loppuottelussa Yūki Fukuin. Huhtikuussa 2017 Yoza oli mukana ensimmäistä kertaa maailmanmestaruuskisoissa. Hän voitti avauskierroksella Alisher Karmenovin ja toisella kierroksella Ilias Astamirovin. Turnauksen kolmas ja viimeinen ottelu käytiin loppuottelussa, jossa Yoza voitti Alim Iunusovin. Se oli samalla hänen ensimmäinen maailmanmestaruus.
Kilpaura > Potkunyrkkeily (2019–)

Yoza siirtyi 2019 karaten parista potkunyrkkeilyn pariin Knock Out -organisaatioon. Hän oli sitä ennen voittanut kaikki seitsemän käymäänsä kamppailua. Sen jälkeen Yoza on voittanut 11 ottelusta yhdeksän.
Kilpaura > Potkunyrkkeily (2019–) > K–1 (2021–)

Yoza otteli ensi kerran K–1:ssä Krush 132 -tapahtumassa. Hän kohtasi Hikaru Hasumin, jonka Yoza voitti tyrmäyksellä toisessa erässä.
Zvenigorodskajan metroasema

| Zvenigorodskaja> Звенигородская |
| --- | --- |

 Pietarin metro 
Perustiedot
Metrolinjat:  Frunzen–Primorjen linja
Sijainti:  59.922389°N, 30.335722°E
Paikkakunta:  Pietari, Venäjä
Avattu:  20. joulukuuta 2008
Rakenne
Tyyppi:  tunneliasema
Zvenigorodskaja (ven. Звенигородская) on yksi Pietarin metron asemista. Se avattiin 20. joulukuuta 2008.
Wankaranin kulttuuri

Wankarani (Huancarani)
Wankaranin kulttuuri vallitsi Bolivian Andeilla noin 1500 eaa- 400 jaa. Kulttuurissa viljeltiin maata, hoidettiin alpakkaa, asuttiin kylissä ja käsiteltiin metallia. Wankaranin kulttuuri ei kehittynyt valtioksi asti. Tämä saattaa johtua siitä, että alue on kasvillisuudeltaan karua ylätasankoa.
Alue, asutuskuvio, kulttuuri, keramiikka

Wankarani sijaitsee altiplanolla, noin 3700 m korkeudessa Bolivian Andien kuivalla ylätasangolla Oruron departementissa.
Alueen ilmasto on ankara, viileä ja kuiva.  Niinpä alueen kasvillisuus on niukkaa.
Itse nimikkopaikka Wankarani sijaitsee la Pazista etelään.
Wankaranista ja muualta Poopójärven ympäristöstä on löydetty metrien korkuisia kumpuja, jotka ovat muodostuneet satojen vuosien asutuksen seurauksena.
Tyypillisessä Wankarani-asutuksessa oli 15-500 taloa. Suurimmissa kylissä oli 4000 asukasta. Suurimmat keskukset yleensä alaltaan 1-2 ha. Monien suurten kylien ala  0,5-2.15 ha, niissä arviolta 20-75 taloa, 100-650 asukasta.  Enemmistö kylistä ei ollut läheskään näin sija.  Chuquiñan kylän lähellä oli yksi suurimmista Wankaranin kulttuurin keskuksista, ala 1.6 ha. Jotkut asutuksista olivat kumpuja. Asutuksen yleensä veden lähellä ja kumpujen välissä suojassa tuulelta.  Ihmiset haudattiin talojen lattioiden alle. Wankaranin kulttuuri ei kehittänyt valtiota tai suurta päällikkökuntaa, vain pieniä päällikkökuntia. Aseita ei ole paljoa löydetty. Wankaranin talous perustui laaman ja alpakan pitoon, perunan, kvinoan ja qaniwanselvennä viljelyyn. Wankaranin keramiikka oli koristelematonta. [lähde? ]
Historia

Wankarani liittyy niin sanottuun Andien kulttuurien muodostumisvaiheeseen 1500 eaa.–400 jaa. Wankarani oli Bolivian ensimmäisiä paikkoja, jossa syntyi kyläasutusta ja jossa käytettiin keramiikkaa. Wankaranin asukkaat olivat Andien ensimmäisiä metallintyöstäjiä, Kuparista on todisteita noin vuodelta 1200 eaa.. Monet Oruron Wankarani-keksukset ajoittuvat aikaan 1200-1000 cal. eaa.
Löytöpaikkoja

Monia keskuksia Titicacajärveä ja Poopojärveä yhdistävän Rio Desaguaderon lähellä.
Wankarani, Pusno, San Andrés, La Barca, Chuquiña, Kalla-Kollu Jallahuana, Pucara de Belen, Chillcani, Huayllamarca, Cajetina, Challa Alta.
Aikajako

La Joyan alueen asutuksen aikajako
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Kausi | Ajoitus | Kausi muualla suunnilleen | Chuguinassa asukkaita arvio 1   Hastorf 1993 | Pusnossa asukkaita | Chuquinassa as arvio 2<  Sanders et al 1979 | Chiquinassa as arvio 2! |
| LJ-I | 1750-1325 eaa. |  | 67-97 as | 77-110 as | 5-48 | 5-55 |
| LJ-II | 1325-1100 eaa. | varhainen Chiripa Titicacalla | 157-224 as | 67-96 as | 11-112 | 5-48 |
| LJ-III | 1100-800 eaa. |  | 224-320 as | 35-50 as | 16-160 | 3-25 |
| LJ-V | 800-450? eaa. | Titicacajärvellä myöhäinen Chiripa | 183-262 as | 18-25 as | 13-131 | 1-13 |
Wankarani ja muut Andien kulttuurit

Wankarani oli Chiripan ja Chavinin kulttuurin aikalainen. Chavinista kulttuuri sai joitain vaikutteita.
Laajeneva Tiwanakun kulttuuri syrjäytti Wankaranin perinteen.
Wayne Grayson

| Wayne Grayson |
| --- | --- |

Henkilötiedot
Koko nimi:  Vinnie Penna
Syntynyt: 22. syyskuuta 1974 (ikä 50)  Brooklyn, New York
Näyttelijä
Aktiivisena:  1996–
Merkittävät roolit:  Joey Wheeler (Yu-Gi-Oh!) Michelangelo (Teini-ikäiset mutanttininjakilpikonnat)
Aiheesta muualla
IMDb 
Wayne Grayson (oik. Vinnie Penna, s. 22. syyskuuta 1974 Brooklyn, New York) on yhdysvaltalainen ääninäyttelijä, joka on työskennellyt enimmäkseen 4Kids Entertainment ja Voice Box Productions -yhtiöissä. Hänet tunnetaan parhaiten Yu-Gi-Oh! -animen Joey Wheelerin, sekä Teini-ikäisten mutanttininjakilpikonnien Michelangelon äänirooleista.
Ura

Ääninäyttelemisen pariin Penna päätyi 1990-luvun lopulla, tehtyään elokuvan Urusei Yatsura Movie 2: Beautiful Dreamer jälkeen dubattuja sivurooleja muun muassa Wrath of the Ninja ja The Slayers Next -animeen. Vuonna 2001 Penna teki sivurooleja Pokémoniin. Sarjan ollessa 4Kidsin tuotantoa hän päätyi samalla koe-esiintymään Yu-Gi-Oh! -animen Joey Wheelerin roolia varten. Koe-esiintymisen aikana Pennalle kerrottiin hahmon olleen katutappelijamainen nuori, minkä perusteella hän loi hahmolle Brooklyn-aksentin. Hahmo oli samalla Pennan uran ensimmäinen merkittävä rooli, joka kesti aina vuoteen 2006 asti. Sarjan aikana hän ääninäytteli hahmoa myös elokuvassa Yu-Gi-Oh!: Elokuva. Menestyksen myötä Penna teki useita dubbausrooleja ennen ensimmäistä alkuperäistä äänirooliaan vuoden 2003 Turtles-animaatiosarjassa. Koe-esiintymisen aikana hän kertoi 4Kidsin antaneen heille pätkiä elokuvasta Teinimutanttininjakilpikonnat III, jonka perusteella heidän piti luoda äänet hahmoilleen. Alun perin Penna koe-esiintyi Donatellon roolia varten, mutta sarjasta vastannut Lloyd Goldfine päätti vaihtaa rooleja Sam Riegelin kanssa, joka puolestaan kokeili Michelangelon roolia. Turtlesin myötä hän on tehnyt useammin alkuperäisiä äänirooleja muun muassa Princess Natashaan, Kappa Mikeyyn ja Eläköön Pinataan.